ming030890/wiki-yue-high-quality huggingface dataset:
9月9號

9月9號係公曆年嘅第252日（閏年第253日），離年尾重有113日。
<< - 9月 - >>



大件事
1668年：喜劇《孤寒鬼》頭一次公演。
1776年：大陸議會將北美各州嘅邦聯正式命名為美利堅合眾國。
1791年：美國首都被命名為華盛頓哥倫比亞特區。
1850年：加利福尼亞州加入美國。
1892年：發現木衞五。
1927年：中國共產黨領導湖南、江西兩省邊界嘅工人、農民發動秋收起義。
1948年：朝鮮民主主義人民共和國喺朝鮮半島北部成立，金日成出任第一任內閣首相。
1991年：塔吉克宣佈由蘇聯獨立。
1992年：香港青衣島一座油庫發生爆炸，無人傷亡，但係引起當地居民關注要求將油庫搬離民居。
2006年：香港東鐵一列北行往羅湖站嘅列車，喺香港天文台發出紅色暴雨警告期間，因雨水滲入絕緣體，喺大學站以北故障停駛，車廂先後傳出三次爆炸巨響同火花，過千乘客受困，亦導致東鐵南北行列車受阻，數以萬計乘客受影響。
2012年：第5屆香港立法會選舉。
2018年：第50屆瑞典國會選舉。
透視投影

透視投影（粵拼：tau3 si6 tau4 jing2；英文：perspective），喺視藝叫透視法，係二維視藝講到嘅概念，運用消失點同地平線嘅概念創造出望落立體嘅影像。透視投影喺數理上算係一種 3D 投影。
透視投影運用咗消失點同地平線嘅概念，將 3D 物體畫做 2D 圖像嗰陣，會想像啲物體「射」啲直線去消失點嗰度，而且畫嗰時會專登將想像中離鏡頭遠嘅物體畫得短啲細啲，從而將啲物體畫到令睇嘅人產生「幅 2D 圖像係表示緊一笪 3D 空間」噉嘅感覺。呢點响畫畫等嘅視藝以至建築設計等嘅設計領域上都好有用。
現代意義上嘅透視投影技巧源自 15 世紀（文藝復興時期）嘅意大利，畀好多視藝界人士視為藝術史上嘅一項重要創新－文藝復興打前嘅畫作好多時唔興用透視投影，而透視投影嘅採用，被指係令到西洋畫能夠達致極高迫真度嘅主因之一。
透視投影會用到 3D 空間同角度等嘅基礎幾何知識。

基礎
景深感知嘅展示：是但搵個健康嘅大人，佢應該會有能力理解「相入面條柱喺條樓梯前面」－但呢幅相查實只係一幅 2D 嘅影像。
内文：3D 投影同景深感知
睇埋：平行投影
首先，思考景深感知嘅概念。
齋靠日常觀察已經可知，人有能力將一幅 2D 嘅圖像睇做一笪 3D 空間。例如有個正常健康嘅大人望住幅相，佢會有能力正確講出「相入面咁多件物件，當中鏡頭近物件 A 多過近物件 B」噉嘅資訊－原則上，好似相噉嘅 2D 圖像理應係冇咩「呢一忽離睇嗰個人對眼近啲」噉嘅，但望住幅相嘅人嘅視覺系統（簡化講即係人腦專處理視覺資訊嗰忽）將幅 2D 圖像睇做一笪 3D 空間，做到對圖像入面嘅物件「離鏡頭幾遠」作出判斷。呢種感知功能就係所謂嘅景深感知。
好多實用工作上都會想做「用一笪 2D 圖像表示 3D 空間」，因而會用到景深嘅概念，好似係
畫畫等嘅視覺藝術：好多出名嘅畫作都係表示緊一笪笪 3D 嘅空間；
建築設計：畫則師同設計緊嗰棟建築物畫圖則嗰陣，會想用 2D 嘅圖像表達 3D 嘅物件（建築物）；
... 呀噉。透視投影就係圖像工作上嘅一套技巧，建基於消失點同地平線嘅概念（下面詳講），令望住幅 2D 圖像嘅人產生景深錯覺－個腦不自覺噉對圖入面啲物件「離鏡頭幾遠」做出判斷。

分類
内文：消失點
睇埋：地平線
要用透視投影整圖像，首先要指定消失點嘅數量同每粒消失點嘅位置：想像下面嗰幅相，幅相係喺 2014 年美國賓夕凡尼亞州一角影到嘅，相入面影到火車軌，兩條軌係平行嘅，而平行嘅線理應係永遠都唔會相交嘅，但由幅相度睇，望落彷彿好似兩條軌會喺其中一點相交噉，而－
「
喺 3D 空間度平行嘅線望落（由幅 2D 圖像望落）相交嘅點
」
正正就係所謂嘅消失點。消失點好影響到睇嘢嗰個人點樣判斷幅圖入面嘅 3D 空間，而事實係啲人將透視圖分類嗰時，就係用「消失點有幾多粒」嚟分嘅，而且唔同消失點數量做到嘅效果都唔同。整圖像嘅人可以靠「睇嘢嘅人（喺想像中嗰笪 3D 空間當中）企邊度」嚟決定要揀邊種透視方法。

一點透視
顧名思義係指幅圖得一粒消失點。
啲人實際整圖嗰陣，通常會由畫緊嘅物件射啲直線落消失點度，而如果件物件唔係好似建築物噉四四方方嘅，畫畫人可以（例如）喺件物件周圍畫個方柱形嘅框包住件物件，再由個框度射啲直線去消失點度。好似係下面幅圖噉，幅圖畫緊嘅係一列拱，
黑線畫緊件物件；
紅線畫緊「由物件射去消失點嘅線」，而啲紅線相交嗰點就係消失點；
藍線畫嘅係地平線；
响廿一世紀初，好多繪圖軟件仲會（例如）索性自動噉幫畫畫人畫埋圍住物件嘅方框以及由方框射去消失點度嘅線，畫完隻軟件仲曉自動清走啲方框同線。
一般認為，會用一點透視，通常係想做到「睇嘢嗰個人企正喺件物件前面，由件物件正面望住件嘢」噉嘅效果。
一點透視嘅例子

二點透視
睇埋：全景圖
顧名思義係指幅圖有兩粒消失點。好似下圖噉（黑線畫物件、紅線同綠線畫射線、藍線畫地平線）：
一般認為，會用二點透視，通常係想做到「睇嘢嗰個人唔係企喺物件正面，而係面向住件物件嘅其中一條邊（想像件物件大致成方柱形），件物件大致喺個人嘅眼咁高」噉嘅效果。
二點透視嘅例子

三點透視
睇埋：鳥瞰圖
顧名思義係指幅圖有三粒消失點。好似下圖噉（唔同色嘅線分別畫緊射去各消失點度嘅射線）：
呢種做法好多時畀人用嚟強調啲物件嘅高度，件物件明顯低過或者高過睇嘢嗰個人對眼，例如想做到「睇嘢嘅人企咗喺一棟好高嘅摩天大廈前面向上望」噉嘅效果。
三點透視嘅例子

前縮透視
前縮透視係透視投影上嘅一種技巧，特登將某啲畫緊嘅物件畫得短啲，嚟強調件物件嘅 3D 特質。
舉個具體例子，好似係 15 世紀蛋彩畫名作《基督之死》（意大利文：Cristo morto）噉：
幅畫描繪死咗嘅耶穌；畫入面嘅耶穌瞓咗喺度，腳板向住睇嘢嘅人；由圖入面睇得出，畫畫人特登將耶穌嘅身體畫得短啲，而唔係將幅 2D 圖像入面嘅耶穌畫到同想像中嘅耶穌身體一樣咁長－如果幅畫係將耶穌身體畫到同實際長度一樣咁長，望落就會比較似係由正上方望耶穌身體噉。
亦都有人指出，畫畫人將耶穌嘅腳板畫得稍為長咗啲，同時耶穌個頭畫得稍為細咗啲－假設第啲因素不變，近嘅物件望落會長啲闊啲，遠嘅物件望落會冇咁長冇咁闊，所以個畫家嘅做法能夠加強「同耶穌兩隻腳板比起嚟，耶穌個頭離鏡頭遠啲」噉嘅感覺。
15 世紀蛋彩名作《Cristo morto》
曾偉明

曾偉明（英文：Bobby Tsang Wai Ming，1952年12月14號—）原名曾瑋明，曾用藝名阿Ming、明哥，係香港一名演員，1978年出道，1979年加入無綫電視開始做劇集演員，1991年曾轉投亞洲電視，1999年再返嚟無綫電視，2004年同無綫電視約滿後冇再續約，再次加盟亞洲電視；一做到2012年走人。

演出
呢個表唔完整，歡迎加料。
吳浣儀

吳浣儀（英文：Anna Ng，1956年7月13號—），原名吳婉儀，係香港女演員，1974年加入無綫電視，1977年轉投佳藝電視，1986年重返無綫電視。1991年轉投亞洲電視，2012年轉投香港電視網絡，2015年約滿，之後喺2017年接拍ViuTV劇集《賤民20》，亦都拍過香港電台電視部嘅劇集。

演出
呢個表唔完整，歡迎加料。
王瑩

王瑩（英文：Nora Wong Ying，1982年9月9號—）係香港女記者，曾任亞洲電視普通話新聞報道記者同無綫電視財經新聞主播，目前已轉職私人公司擔任公關顧問。

簡歷
王瑩喺2010年畢業後佢係同年加入亞洲電視新聞部，2012年起嘅成為主播，去到2014年底，過檔無綫電視新聞部成為主播。已婚並在2021年誕下女兒。
雲

雲，自然現象一種，行星大氣內聚積多多微微飄浮物，內裏液態固態都有。地球主要就水汽而成，然而其他行星會有甲烷、氨、硫酸等等。呢篇主要講地球。
地球來講，地面望上去，浮喺天上面一嚿嚿，大多白色，有時灰黑，亦有日出日落染紅黃。氣象來講，實情大氣睇得見啲水點同冰晶。說文話佢山川氣，從雨，古文寫云，雲卷卷咁。而千字文就有雲騰致雨講法。古時就知山川水汽升上天，積成雲就會落雨。貼近地表就叫霧同靄，本質上同雲一樣。
地面暖，水化成水汽，會變成水點，遇冷就成冰晶，細到十微米。水點冰晶，萬萬聲咁計，聚埋一齊到睇得到就叫雲。密雲反射到七成到九成半可見光。雲之所以白，就係佢反射光咁勁。不過，雲厚到唔夠日光透落地面，雲底光就好少，變灰甚至黑晒。反映其他光，若然光唔夠白色，雲就會有其他色，好似日出日落咁。之不過，光譜近紅外綫呢邊，就會畀水點吸收，變到好暗。
單憑水汽並未必夠變雲，水汽靠浮喺天上鹽同塵做雲凝核，因而聚集成雲。人工降雨亦即天上面散佈雲凝核，大多數落鹽。
雲喺氣候研究都好重要，雲多會令地球表面降溫，而雲少就相反。宇宙射綫會令到懸浮粒子帶電荷，成為雲核，吸引水汽成雲。宇宙射綫多，雲亦會愈多，多幾個百分比，就影響巨大。地球圍住銀河系中心轉，當中會經過旋臂，大量宇宙射綫會造成地球多雲，變成冰期。超新星爆發時，會發出強烈紫外光，足以殺晒地球上生物，然而大量宇宙射綫造成多雲，擋咗紫外光，生命得以保存。
現今出自西方雲分類，一八〇二年就開始提出，現今分法就由呢個演變而來。
雲會向低氣壓聚，高氣壓散。

成因同外觀
地球水循環，有形結果有雲。日照落地表，水蒸發成水蒸氣，一旦水氣飽和，空氣中水分子，就會聚集微塵周圍，叫凝結核。呢啲水滴同冰晶，將日光散射到各個方向，得出雲個外觀。雲反射兼散射晒所有電磁波波段，雲就呈灰色，雲層薄啲就呈白色，變得到好厚，濃密到唔夠光過，望上去就灰灰黑黑。

分類
一八〇三年，路加賀維（Luke Howard）參攷生物分類，刊出雲三大類，用拉丁文叫。一、cirrus，意思卷，喺至上層，一絲絲咁款。二、cumulus，意思嚿，喺低空。三、stratus，意思鋪開，連綿不斷，通常低，灰灰咁會落雨落雪。並且同中間變化命名，好似cirrostratus同cirrocumulus咁。亦有再按高低而分。
呢三大類引申到十種雲形：
捲雲（cirrus）
捲層雲（cirrostratus）
捲積雲（cirrocumulus）
高積雲（altocumulus）
高層雲（altostratus）
雨層雲（nimbostratus）
層雲（stratus）
層積雲（stratocumulus）
積雲（cumulus）
積雨雲 （cumulonimbus）
土衞二十三

土衞二十三（Suttungr）係土星嘅其中一粒衞星，平均直徑約莫7公里，響2000年發現。

軌道資料
土衛二十三圍繞土星嘅軌道偏心率比較高，達0.114。平均半徑為19,465,000公里，公轉週期為1016日零13個鐘。相對於土星赤道，佢嘅軌道交角為175.811°，因此佢嘅公轉方向係同土星自轉方向相反。
張雷

張雷（英文：Marx Cheung，1954年10月2號—）係香港演員，祖籍上海。佢曾經係無綫電視藝員，之後先後幫過亞洲電視、香港電台、ViuTV拍劇。

演出作品
呢個表唔完整，歡迎加料。
陳毅燊

陳毅燊（英文：Anson Chan，2000年11月22號—），香港男藝人，因為細個鍾意食JellyBean而改花名ANSONBEAN到而家。2020年憑住參加ViuTV真人騷選秀節目《全民造星III》而出名，因為佢同另一參選者江宏基（Timo）參選期間已經被節目贊助商天星銀行揀中拍廣告，兩位被外界睇成熱門決賽人選，最後佢攞到季軍。

個人生活
ANSONBEAN自細鍾意跳舞，2018年到英國讀書修讀戲劇課程。後尾回流翻香港，參加ViuTV選秀節目《全民造星III》。

Pre-Round
ANSONBEAN係第28個參賽者出場，表演rap同跳舞《Lazarus》。以1盞藍燈成績進入復活區，最終被彭秀慧導師成功復活，進入B3組。

50強回合
B3組成員包括NY、方方、Mark、右雨同ANSONBEAN。喺呢個回合係最尾一組出場，同A1組對決，自選項目為《同化 不同化》。同一回合Dance battle用Blackpink嘅《How you like that》改編，最終由B3組以5盞藍燈勝出。

40強回合
B3組指定唱歌項目為《笑忘書》，自選項目為《奪寶奇兵》，對戰A1組（成員包括Judas、小新、ravis、旨呈同Manson）。最終B3組以1盞藍燈落敗，同組成員Mark被淘汰。ANSONBEAN亦參與B組終極對決項目《I Don't Care About Us》，最終B組勝出，ANSONBEAN成功進入30強。

30強回合
ANSONBEAN同B組成員Timo以及NY參與項目《登陸真太陽》，對戰A組全組成員參與囓項目《我們》，呢個回合以2盞藍燈落敗，因為淘汰機制而令B組成員馬拉Karen被淘汰。

20強回合
ANSONBEAN以跳舞同rap項目《Titanic》、《My heart will go on》對戰John，最終以3盞藍燈勝出，打入終極十強。

總決賽
佢喺決賽嘅第一個自選表演係「daydream」，揀咗《對面的女孩看過來》同《壞習慣》兩首歌，第二個自選表演係「nightmare」，揀咗《Bring Me To Life》呢首歌。最後計嗮觀眾嘅投票同評判嘅評分之後，以17分攞到季軍。
何珀廉

何珀廉（英文：Curtis Ho Pak Lim，2011年5月20號—），係香港男童星，拍過唔少廣告，2021年開始拍電視劇。佢擅長彈鋼琴、朗誦同埋拉小提琴，曾經奪得多個香港同國際鋼琴比賽獎項。
桑馬達

桑馬達（粵拼：song1 maa5 daat6，英文：Juan Mata，1988年4月28號—）係西班牙足球員，司職進攻中場，效力過車路士、曼聯同日本甲組職業足球聯賽球隊神戶勝利船，宜家踢緊西悉尼流浪者。
張耀榮

張耀榮（1931年—2014年3月25號），祖籍廣東順德，香港商人，有香港「演唱會之父」之稱。
張耀榮係由建築界發跡，但因為佢特別鍾意去尖沙咀海洋中心嘅海洋皇宮酒樓聽歌，對娛樂音樂事業產生咗濃厚興趣，最後決定投入經營演唱會。

家庭
張永達係佢個仔。
李錦賢

李錦賢，香港親中派文化界人士。

政治經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

選舉及提名經歷
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
張柏源

張柏源，香港親中派新民黨政治人物，依家擔任緊新民黨青年委員會成員。沙田區議員。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，張柏源曾經以新民黨、公民力量名義參選地區委員會界別（沙田），攞到180票，成功當選。
李頴彰

李頴彰，香港親中派政治人律師，曾經係張國鈞律師樓合伙人。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，李頴彰曾經參選地區直選（深水埗東），攞到5041票，未能當選。
林振偉

林振偉，香港親中派政治人物兼漁農界人士，深圳鐵塔投資集團有限公司董事長。
佢曾經參與公開聯署支持北京未經諮詢或香港人同意，強行訂立嘅《港版國安法》。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。之後佢喺李家超無提政綱嘅情況下，有份提名李家超參與2022年香港行政長官選舉。
舒陳笑瑋

舒陳笑瑋係香港親中派政治人物。中央民族樂團歌唱家。

政治立場
佢係香港親中派人士。佢曾經參與公開聯署支持北京未經諮詢或香港人同意，強行訂立嘅《港版國安法》。
蘇長榮

蘇長榮（So Cheung-wing），係香港建制派（傳統親中派）政治人，香港立法會議員（選委會界別）。

選舉經歷
喺2021年9月，佢成為香港特别行政區選舉委員會社會福利界當然委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
馬春玲

馬春玲，係香港建制陣營（親中派）政治人、生意人，北京華視國影文化傳媒董事、樺暉投資董事。

政治立場同選舉經歷
喺2020年，馬春玲曾經有份簽署一份全國工商聯嘅聲明，內容支持北京政府未經諮詢或香港市民同意而強行訂立，引起泛民主派負評四起嘅《中華人民共和國香港特別行政區維護國家安全法》；2021年9月，佢成為香港特别行政區選舉委員會委員(有關全國性團體香港成員的代表 - 中華全國工商業聯合會)。

馬主生涯
佢同老公駱昊霆喺2010年代開始喺香港賽馬會做馬主，名下賽駒包括「百事凰」、「百事神駒」、「蒙古傳奇」、「閃電烈馬」。
馮玖

馮玖，香港親中派政治人物兼中醫界人士，有時會就中醫相關題目接受傳媒訪問。

政治立場
佢係香港親中派成員，爭取將中醫藥納入公營醫療體系，更定下建設中醫院嘅藍圖，認為中醫藥可以在世界醫療舞台上擔任重要角色。

選舉經歷
喺2011年香港選舉委員會選舉入面，佢攞到1340票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
美國眾議院議長

美國眾議院議長（英文：Speaker of the House 或者 House speaker），係美國眾議院嘅議長，喺1789年由《美國憲法》第1章成立。根據眾議院嘅慣例，議長一般都係多數黨嘅阿頭，咁樣係最容易令個議會選到過半數當選。不過，憲法其實冇任何限制規定個議長係邊個，甚至唔需要係議會嘅議員之一添。

職責
美國眾議院議長嘅職責，主要係喺行政同規律上，帶成個美國眾議院。個議長唔一定要個人帶住個議會，可以係由同一個黨嘅其他成員帶。由於個議長係阿頭，好多時都唔會直接參與議會嘅討論，而係負責帶同管理討論嘅過程同議題。
美國眾議院議長喺美國總統嘅繼承綫度，係排第二，只係排喺美國副總統後面。

現任
截至2024年12月，現任嘅美國眾議院議長，係路易斯安那州嘅共和黨議員 Mike Johnson。
彭俊發

彭俊發，香港親中派工聯會人士。

政治立場同經歷
佢係香港親中派嘅成員，曾經形容香港反送中運動係黑暴。佢曾經話習近平嘅講話為香港未來發展帶來一個新方向，又鼓勵香港中學生前往內地升讀大學。

選舉經歷
佢曾經做過工聯會觀塘地區服務處社區幹事，喺政府大幅度削減直選議席同排除民主派參選嘅2023年香港區議會選舉，彭俊發曾經以工聯會名義參選地區委員會界別（觀塘），攞到102票，未能當選。之後，佢改到深水埗進行地區工作。
陳安妮

陳安妮，香港親中派工聯會政治人。

政治立場
佢係親中派嘅成員，曾經公開多謝習近平為香港提出「四點希望」。

選舉經歷
喺政府大幅度削減直選議席同排除民主派參選嘅2023年香港區議會選舉，陳安妮曾經以工聯會名義參選地區直選（葵涌西），攞到12573票，成功當選。
林炳坤

林炳坤，台灣政治人物，現任無黨團結聯盟主席。曾連任5屆澎湖縣選區立委。
佢同中共不時有所互動，曾經參與中國和平統一促進會香港總會第三屆理事會就職典禮同埋《告台灣同胞書》發表40周年紀念大會。
佢反對台獨，支持中國共產黨，曾經參與公開聯署支持北京未經諮詢或香港人同意，強行訂立嘅《港版國安法》。
陳廣輝

陳廣輝，香港親中派政治人，曾經參與2023年香港區議會選舉。
靳彤彤

靳彤彤，香港親中派政治人，曾經參與2023年香港區議會選舉。

政治立場
佢係香港親中派人士，曾經參與公開聯署支持北京未經諮詢或香港人同意，強行訂立嘅《港版國安法》。
鄭宇曦

鄭宇曦，香港親中派政治人，曾經參與2023年香港區議會選舉。
譚竹君

譚竹君，香港親中派政治人，曾經參與2023年香港區議會選舉。
施彬彬

施彬彬，香港親中派政治人，民建聯成員，畢業於中共中央統戰部轄下嘅暨南大學。曾經參與2023年香港區議會選舉並當選將軍澳南區議員。
曾國家

曾國家，香港親中派政治人物。

選舉經歷
喺2021年9月，佢成為香港特别行政區選舉委員會委員（新界分區委員會、地區撲滅罪行委員會及地區防火委員會委員代表）。
王水生

王水生係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
李天賜

李天賜，香港親中派政治人，曾經參與2023年香港區議會選舉。
俞煥彬

俞煥彬係香港親中派政治人物兼中醫界人士。

選舉經歷
喺2011年香港選舉委員會選舉入面，佢攞到724票。
喺2016年，佢成為香港特别行政區選舉委員會中醫界委員。之後，佢有份提名林鄭月娥參與2017年香港行政長官選舉。
王國銘

王國銘，香港親中派人士。
佢曾經參與公開聯署支持北京未經諮詢或香港人同意，強行訂立嘅《港版國安法》，並參與一啲推廣嘅活動。
葉常春

葉常春，香港親中派人士，臻美畫苑有限公司董事總經理。
佢曾經參與公開聯署支持北京未經諮詢或香港人同意，強行訂立嘅《港版國安法》，並參與一啲推廣嘅活動。
李貴生

李貴生，香港親中派政治人物兼天主教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
穆拉圖·特肖梅

穆拉圖·特肖梅（阿姆哈拉文：ሙላቱ ተሾመ，1957年1月29號—）係埃塞俄比亞現任總統。

中國緣
穆拉圖·特肖梅1976年9月去到中國留學，入咗北京語言學院來華部一系（家下北京語言大學漢語進修學院）基礎漢語課堂，所以講到一口流利普通話 ，而且熟悉中國文化 。1977年入北京大學哲學系，係中華人民共和國總理李克强嘅同期校友。1982年攞到學士學位，做咗兩年嘢之後，喺1984年至1991年返咗北京大學國際政治系繼續深造，攞埋碩士同博士學位。
穆拉圖·特肖梅鍾意嘅中國菜係川菜嘅宮保雞丁，貪佢辣。

政治生涯
穆拉圖·特肖梅1991年入埃塞俄比亞外交部，歷任政策制定及培訓司司長、駐日本、澳洲、中國大使，跟住又做過埃塞俄比亞聯邦政府經濟發展及合作部副部長、農業部部長，2002年10月做議會聯邦院議長，2013年10月做埃塞俄比亞總統。
顏聯武

顏聯武（英文：Yan Lianwu，1959年12月14號—）係網上電台D100（中文：D100）大戲台台長、節目監製同節目主持人，之前係新城電台娛樂台音樂總監、節目策略師、商業電台節目主持人。
2015年至2016年英格蘭超級足球聯賽

2015年至2016年英格蘭超級足球聯賽（2015–16 Premier League）係第24屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽喺2015年8月8號開始。

參加球隊
有20隊球隊參加今次賽事，其中17隊參加咗2014-15賽季英超聯賽。喺2015年4月25號，屈福特確定將由2014年至2015年英格蘭冠軍足球聯賽升入2015-16賽季嘅英超聯賽。2014-15賽季英超聯賽排名最後三位嘅球隊將降班到2015-16英冠聯賽。2015年5月2號，般尼茅夫以3-0擊敗查爾頓後成為英冠冠軍，第一次升班到英超聯賽。2015年5月25號，諾域治喺英冠升班附加賽中2-0擊敗米杜士堡後，成為最後一隊由英冠升入英超嘅球隊。

每輪排名
冠軍並晉級歐聯分組賽晉級歐聯分組賽晉級歐聯附加賽晉級歐霸盃分組賽降級至英冠
本列表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
北美自由貿易協議

北美自由貿易協議（NAFTA）係舊時一個由美國、加拿大同墨西哥三個北美洲國簽署嘅自由貿易協議，喺1994年開始有效。2018年，美國總統侵侵推翻咗呢個協議，經過三國談判，最後另行開咗個美墨加協議（USMCA）取代。
No Rules!

No Rules!（粵文：無規則！）係芬蘭視覺藝術家泰穆·凱斯泰里嘅歌曲（以藝名「Windows95man」推出）。歌名源自佢對生活嘅態度：對任何事情都唔使太認真。歌曲由亨里·皮斯帕寧、尤西·羅伊內（Jussi Roine）同埋凱斯泰里作詞作曲，2024年1月16號發行。
呢首歌代表芬蘭參加2024年歐洲歌唱大賽，並曾經喺芬蘭排行榜上位居過第六名。

外間評價
赫爾辛基日報社評形容呢首歌係代表住芬蘭人決定對歐洲歌唱大賽嘅評審舉中指，並且用一首搞笑作品參賽，但係呢首歌亦好好聽。
張景淳

張景淳（粵拼：zoeng1 ging2 seon4；英文：Stanley Cheung；1981年1月23號—）係香港藝人，初頭做過樂壇組合Cheers成員，之後入無綫電視做咗TVbeople，亦做過《東張西望》外景主持，到2011年憑劇集《天與地》做「許家明」嘅角色而開始出名。而家佢嘅工作都係拍電視劇為主。另外，佢喺2013年拍住陳華鑫做香港動漫電玩節兼「J2動漫‧熱」嘅代言人。
月亮月亮

《月亮月亮》(달아달아) 係韓國歌手李貞賢嘅歌曲，收錄佢喺2002年11月5號發表嘅專輯《I Love Natural》，歌曲改編自朝鮮民謠《月打令》，音樂前奏部分亦係用朝鮮民族樂器「伽耶琴」彈奏而成，MV走古典韻味路線，但編曲就採用非常舞曲化嘅Techno風。
呢首歌隨後被香港歌手鄭希怡翻唱成《技術性擊倒》 ，收錄喺佢嘅《One 2 Three》專輯入面。
牛雜

牛雜，減筆牛什，係南洋、廣東、香港街頭小食，用牛內臟，如胃、腸、心、肝、腎、肺，同埋蘿蔔加柱侯醬煮。因為平過牛肉，所以受低下階層歡迎。煮之前，清洗工夫多，唔係就有異味；從健康嚟講，佢膽固醇高，唔啱心同血管有病嘅人。
牛雜亦時時配以粉麪。
音樂縱橫四海

《音樂縱橫四海》係星星工廠喺1999年推出嘅雜錦碟。
刁時

刁時（英文：deuce；法文：deux，意思係 ｢2｣），係球賽一種規則，起源自網球。當對賽雙方打到距離決勝分差1分嗰陣重係打和（網球係40–40），其中一方一定要領先對方2分先至贏到，除咗網球之外，乒乓波、羽毛球、排球、壁球、三人籃球都有類似嘅規則。
呢類項目一般會有指定嘅得分目標，例如乒乓波一局11分、羽毛球、排球、沙灘排球同埋三人籃球一局21分等等，其中一方首先攞到指定得分嘅時候，如果未攞到兩分領先，即係代表雙方比數叮噹馬頭，因此採取刁時嘅模式，可以減少分數差距。
涂毓麟

涂毓麟（英文：Oscar Tao，1998年9月2號—，原名涂心業）係香港男歌手。2018年參加ViuTV搞嘅《Good Night Show 全民造星》，入到40強後止步。2019年正式出道，屬香港環球唱片旗下。2021年同郭偉亮同糖妹成為無綫電視音樂節目《勁歌金曲》主持人，2022年開始做無綫電視藝員，同年佢做咗23位J2ers之一，拍一啲J2台節目。
2019年至2020年英格蘭超級足球聯賽

2019年至2020年英格蘭超級足球聯賽（2019–20 Premier League）係第28屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽會喺2019年8月10號開鑼。
由今個賽季開始，會設有歇冬期，但同其他歐洲聯賽唔同嘅係，英超實行輪流歇冬，2月中有兩個禮拜嘅比賽由十場減至五場，即係第一個禮拜將有10隊球隊休息，另外10隊球隊喺第二個禮拜休息。重有會加入視像助理球證（VAR），如果視像助理球證決定推翻判決，會喺球場大熒幕度顯示有關結果，現場球迷可以知道有冇改變判決，除咗曼聯嘅主場奧脫福球場，同埋利物浦嘅主場晏菲路球場冇安裝大熒幕，不過開季以嚟都好少有主球證去到場邊嘅電視機睇重播，多數都係聽從視像助理球證嘅意見而作出判決。
2020年2月14號，歐洲足協（UEFA）宣佈，認為曼城嚴重誇大贊助收入，違反咗財政公平條例（FFP），所以禁止佢哋參加2020-21、2021-22兩個賽季嘅歐洲賽同罰錢3,000萬歐元。2020年7月13號，CAS宣佈曼城上訴得直，兩季嘅歐洲賽禁令獲得撤銷。
2020年3月13號，英格蘭足球總會宣佈，因應武漢肺炎疫情，所有賽事即時暫停至4月3號。3月19號再宣佈，會再延長到唔早過4月30號。
2020年6月17號重啟英超，比賽期間，上下半場會各增設1分鐘「飲水時間」，以防球員脫水。另外，由於賽程頻密，為減低球員嘅受傷機會，各隊喺每場比賽嘅換人名額，將由3人增加至5人；至於後備名單就由7人增加至9人。
2020年6月25號，曼城以1:2輸畀車路士，令到利物浦提早7輪攞到英超冠軍，係利物浦30年嚟首次奪得頂級聯賽冠軍，亦係佢哋第一次攞英超冠軍。
2020年7月11日英超第35輪，諾域治主場0:4輸畀韋斯咸
，提前三輪宣佈護級失敗，來屆降到英冠作賽，亦係史上第一隊5次喺英超降班嘅球隊。

參加球隊
有20隊球隊參加今次賽事，其中17隊球隊參加咗2018-19賽季英超聯賽。
2019年4月27號，諾域治以 2-1 擊敗布力般流浪之後，鎖定攞到英冠聯賽頭兩名，時隔3年之後再次返到英超聯賽。
2019年4月28號，列斯聯以 1-1 逼和阿士東維拉，令到錫菲聯亦鎖定攞到英冠聯賽頭兩名，時隔12年之後再次返到英超聯賽。
2019年5月27號，阿士東維拉喺升班附加賽決賽以 2-1 擊敗打比郡，成為最後一隊由英冠升上英超嘅球隊。

每輪排名
冠軍並晉級歐聯分組賽晉級歐聯分組賽晉級歐霸盃分組賽降級至英冠本列表顯示每輪結束後各球隊嘅排名變更。資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
2020年至2021年英格蘭超級足球聯賽

2020年至2021年英格蘭超級足球聯賽（2020–21 Premier League）係第29屆英格蘭超級足球聯賽賽事。英超聯賽係英格蘭頂級足球聯賽，喺1992年成立。本屆英超聯賽原本喺2020年8月8號開鑼，由於武漢肺炎疫情導致上一賽季延遲完成，所以本賽季會延至2020年9月12號開鑼。
本賽季依然會輪流歇冬，2月中有兩個禮拜嘅比賽由十場減至五場，即係第一個禮拜將有10隊球隊休息，另外10隊球隊喺第二個禮拜休息。
而本賽季亦會繼續用視像助理球證（VAR）協助球證執法。因上賽季VAR喺使用嘅時候成日惹起爭議，喺8月6號嘅英超股東大會上，各球會投票決定咗VAR嘅使用程序會跟隨國際足協（FIFA）嘅標準，如果VAR球證同主球證嘅決定有矛盾，VAR球證會請主球證到場邊睇返重播片段以作出決定。各英超球會同時亦決定，每場比賽嘅後備上陣人數回復到3人、後備名單回復到7個名額。
因應武漢肺炎英國疫情，所有比賽將繼續閉門作賽至另行通知。

參加球隊
有 20 隊球隊參加今次賽事，其中 17 隊球隊參加咗2019-20賽季英超聯賽。
2020年7月17號，哈特斯菲爾德以 2 - 1 擊敗西布朗
，令列斯聯鎖定攞到英冠聯賽頭兩名，時隔16年返到英超出戰。
2020年7月22號英冠最後一輪，西布朗
以 2 - 2 賽和昆士柏流浪，鎖定攞到英冠亞軍，相隔兩年再次返到英超，係第一支5度升上英超嘅球隊。
2020年8月4號，富咸喺升班附加賽決賽中，加時後以 2 - 1 擊敗賓福特
，成為最後一隊由英冠升上英超嘅球隊，降班一季後隨即再次返到英超。

每輪排名
冠軍並晉級歐聯分組賽晉級歐聯分組賽晉級歐霸盃分組賽降級至英冠
本列表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
四校聯考

澳門四高校聯合入學考試（語言科及數學科）（英文：Joint Admission Examination for Macao Four Higher Education Institutions，英文簡稱：JAE；葡文：Exame Unificado de Acesso às Quatro Instituições do Ensino Superior de Macau (disciplinas de Língua e Matemática)，中文簡稱四校聯考 粵拼：sei3 haau6 lyun4 haau2）係澳門四間高等院校（澳門大學、澳門理工大學、澳門旅遊學院同澳門科技大學）聯合組織中文、葡文、英文同數學四個科目並且同步進行嘅入學評估考試，目的係用嚟檢視學生有無能力入讀澳門四間高等院校，但係澳門四高校聯合入學考試唔係唯一嘅錄取方式，每一間高校將會依照各自特色、報讀要求加入其他考量因素，進行綜合評估。四校聯考以外嘅其他科目同面試，就由四間高等院校自行安排同公佈。聯考冇訂立標準，只會提供分數畀考生查閱。考試一般會喺每年三月下旬或者四月初舉行。

報考資格
完成中學六年級或者相等程度，並取得畢業資格；或
依家就讀中學六年級或者相等程度；或者
年滿23歲或以上，唔具備以上資格，但係具有特殊才能條件者。

四校聯考
考生可按擬報考院校同學科要求，選擇所需報考科目，即係毋須報考全部四科。四科以外嘅考試科目，就由院校各自安排。卷面成績以100分為滿分（數學附加卷就60分滿分）；實際成績以「拉Curve」嘅方式評分，最低係350分，滿分係1000分。

澳門大學入學考試
除四校嘅科目外，按澳大課程嘅入學要求，申請人需參加澳大考試以符合相關課程嘅入學要求。澳大考試科目為物理。

澳門大學
每一間高等院校都會按照佢哋報讀要求，規定考生需要報考指定科目，而以下科目要求係根據澳門大學《2021/2022學年學士學位課程入學規條》而定。

澳門理工大學
每一間高等院校都會按照佢哋報讀要求，規定考生需要報考指定科目，以下係澳門理工大學規定嘅唔同學位所需報考嘅科目。

澳門旅遊學院
澳門旅遊學院所有日間課程都需要報考英文同數學正卷，而且需要參加英語小組面試。

澳門科技大學
每一間高等院校都會按照佢哋報讀要求，規定考生需要報考指定科目，以下要求係根據澳門科技大學《2021/2022學年學士學位課程招生簡章》而定：
所有課程都需要考中文、英文同數學正卷。
報讀藝術學 - 藝術設計學士學位課程嘅申請者必須參加美術考試；
報讀内外全科醫學、表演藝術學士學位課程嘅申請者須參加專業面試。

豁免參加相關入學考試項目
考生需要自行向報讀高校申請豁免部分科目嘅入學考試。如果申請成功，有關科目嘅成績顯示係「獲豁免」。

錄取準則
「四校聯考」冇訂立考試分數線，考試結果只係用嚟報考四間院校入學考試筆試部分嘅成績參考。除咗審視考生嘅考試成績，各院校仍然會按各自訂立嘅錄取準則，並綜合考生其他校內外表現等因素，進行錄取。
另外，各院校仍會維持保送、免考試同面試等現行嘅政策。考生可以自行按「四校聯考」考試成績報考有興趣嘅院校。所以，「四校聯考」嘅成績並非唯一錄取方式。

考試費用
報名費為每間澳門幣250蚊，如果向全部高等院校報名，只需繳交澳門幣1000蚊。

考試場地
考生將會被隨機安排任何一間考場，地點會喺「聯考准考證」顯示。

中國大陸
四校聯考獲得中華人民共和國教育部批准中國大陸部份高校由2018年開始以試點形式採用澳門四校聯考試嘅成績錄取澳門學生。依家有10間內地高校獲准採用。應屆四校聯考學生需要持有有效澳門居民身份證同港澳居民來往內地通行證並且符合有關高考嘅報考標準方可報考。

葡萄牙
2017年9月，高等教育局同葡萄牙大學校長委員會及葡萄牙理工高等院校協調委員會簽署合作協議，佢轄下嘅葡萄牙公立大學同理工學院會採用四校聯考成績作為澳門學生入讀相關院校嘅甄選標準。

台灣
2020年，因應武漢肺炎疫情關係，台灣海外聯合招生委員會唔舉行海外聯合招生考試，將會採用四校聯考成績作為澳門學生申請赴臺就讀學士班嘅甄選標準。與此同時，考生亦需繳交中學最後三年成績單之類組科目成績（第1類組係歷史、地理；第2類組 為物理、化學；第3類組為生物、化學）。
2021年開始，台灣海外聯合招生委員會公佈《澳門學生來臺就讀大學校院學士班適用簡章》，列明唔舉行海外聯合招生考試，將會採用四校聯考成績作為澳門學生申請赴臺就讀學士班嘅甄選標準。與此同時，考生亦需繳交中學最後三年成績單之類組科目成績。

重大事件
2020年度四校聯考因應武漢肺炎澳門疫情關係，高等教育局宣佈嗰年度四校聯考將會延遲考試日期。2020年3月31號，四間院校宣佈四校聯考延後至四月中旬舉行，並且表示已經制定防疫措施保障學生安全。
西敏寺鐘聲

西敏寺鐘聲（英文：Westminster quarters 或者 Westminster chimes）係指大笨鐘奏嘅報時鐘聲；不過雖然佢個名係指西敏宮，但係最先用佢嘅其實並唔係西敏宮，而係劍橋嘅大聖瑪麗教堂，用佢足足早過大笨鐘60年，所以其實正式係叫 Cambridge quarters（直譯 ｢劍橋鐘聲｣）。
佢係一套典型嘅英式鐘聲，每個骨打一次鐘，鐘聲長短同踏幾成正比，踏三最短，踏正十二最長，但係打出嚟嘅旋律喺某程度上亦係每個骨都唔同，佢亦用咗唔同嘅終止式將四次打嘅鐘分成兩類，踏三踏九同踏正踏半可以靠終止式分得出。成套鐘聲用咗五個樂想，一個鐘頭每個樂想出現兩次。
呢套鐘聲相傳係一個劍橋大學學生嘅作品，五個樂想嘅四個音來自韓德爾嘅 《彌賽亞》 組曲第三部分 〈我知道我的救贖主活著〉 第五小節。
2021年至2022年英格蘭超級足球聯賽

2021年至2022年英格蘭超級足球聯賽（2021–22 Premier League）係第30屆英格蘭超級足球聯賽賽事。英超聯賽係英格蘭頂級足球聯賽，喺1992年成立。呢屆英超聯賽喺2021年8月14號開鑼。

參加球隊
有20隊球隊參加今次賽事，其中17隊球隊參加咗2020-21賽季英超聯賽。
2021年4月17號，賓福特同史雲斯分別賽和米禾爾同韋甘比，令到諾域治鎖定取得英冠頭兩名，時隔一季重返英超。
2021年4月24號，屈福特以 2 - 1 擊敗米禾爾，鎖定取得英冠頭兩名，降班一季後重返英超。
2021年5月29號，賓福特喺升班附加賽決賽以 2 - 0 擊敗史雲斯，取得最後一席英超席位，亦係球隊時隔74年後再次升上頂級聯賽。

每輪排名
冠軍並晉級歐聯分組賽晉級歐聯分組賽晉級歐霸盃分組賽降級至英冠
呢個表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
余潔滢

余潔滢（粵拼：jyu4 git3 jing4；英文：Zoe Yu，1997年2月12號—），係香港女模特兒，屬Jam Cast旗下，2018年開始參與電視節目演出。佢家姐係女藝人余香凝，不過要留意佢個名個「滢」字同家姐個名個「凝」字寫法唔同。

簡歷
余潔滢以前讀青年會書院，喺大專讀時裝設計畢業。佢受家姐影響下，2015年開始做模特兒。到2018年佢參與無綫電視綜藝節目《美女廚房》，做其中一位美女學徒。2021年參加ViuTV選秀真人騷《全民造星IV》，40強止步。
霧

霧其實響地面上嘅雲。霧同雲嘅分別只係掂唔掂到地。同一舊雲，響低地唔係霧，響高地就可能係，只要佢掂得到地就係霧。
霧同霞分別係雲嘅密度，霧可以將能見度降到一千米以下，而霞就只係兩千米。

成因同種類
霧嘅成因有幾種，而根據呢啲成因可以將霧分成唔同種類。不過，霧嘅性質基本上同雲完全一樣，所以都係喺相對濕度接近 100% 嘅時候形成。只要水汽一超過飽和，就會開始有雲溶液滴因為有足夠嘅水汽凝結而激活做雲滴，形成霧。

平流霧
平流霧係指當暖濕空氣被風帶動（平流）而經過比較凍嘅空氣或者表面，只要溫差夠大，喺啲暖空氣冷卻嘅時候裏面嘅水汽會慢慢飽和，於是平流霧就形成咗。平流霧嘅形成係一個等壓嘅混合過程，原理同我哋喺冬天嘅時候呼氣有機會起霧一樣。呢個過程係可以計出嚟嘅。
假設冷空氣嘅溫度係 ，暖空氣嘅溫度係 ，冷空氣嘅質量係 ，暖空氣嘅質量係 ，冷空氣嘅比濕係 ，暖空氣嘅比濕係 ，乾空氣嘅等壓比熱容量係 ，水汽嘅等壓比熱容量係 ，喺溝埋嘅過程入面冇熱嘅流失，噉根據能量守恆定律就可以知道溝埋咗嘅空氣嘅溫度  會符合：
因為水汽喺空氣入面嘅比例一般都好細，我哋可以唔理  同埋  呢兩項，上面條式就會簡化成：
將啲項調返位執靚佢就會得到：
依家考慮兩嚿空氣嘅水汽壓。假設絕對濕度係 ，對於水汽嘅氣體常數係 ，噉冷空氣嘅水汽壓就係 ，而暖空氣嘅水汽壓就係 。溝埋咗嘅空氣嘅水汽壓就係：
唔難發現溝埋咗嘅空氣嘅溫度同埋水汽壓都係原先嗰兩嚿空氣嘅溫度同埋水汽壓嘅加權平均數，所有喺一個水汽壓對應溫度嘅圖表（- 圖）上面，、 同埋  呢三點會連成一條直線，而呢條直線嘅斜率係 。
依家考慮對應於一個溫度嘅飽和水汽壓。根據克勞修斯-克拉佩龍方程，飽和水汽壓同溫度之間嘅關係係：
喺溫度低過  嘅時候，呢條公式可以比較準噉估算做：
其中  喺呢度用百帕斯卡做單位， 用攝氏度做單位。
因為呢條估算公式係一個指數函數，我哋可以假設喺  到  之間空氣嘅飽和水汽壓對溫度大致呈現一個指數關係。
如果我哋將呢個關係表示喺 - 圖上面，就會得到一個指數函數嘅曲線。
根據中值定理，喺  中間一定有一個  令到呢個函數喺  嘅導數等於 。因為指數函數嘅導數同函數本身一樣，都係增函數，對於所有 ，個函數喺嗰啲點嘅導數一定細過 。所以，由  到 ，函數嘅增長速度慢過連接  同埋  嘅直線嘅增長速度。噉樣就可以得到  呢一點一定低過條直線。
跟著，我哋考慮返  同埋  呢兩點。利用上面嘅結果，我哋一定可以搵到至少一種情況令到 。只要 ，其中  係一個足夠細嘅數嘅時候，，噉喺  嘅時候可以有 。
由上面嘅證明可以睇出，只要暖空氣同冷空氣嘅水份都接近飽和，佢哋溝埋嘅時候最後得到嘅水汽壓可以高過飽和水氣壓，形成平流霧，而且佢哋嘅溫差越大越好。
維基同享有多媒體嘅嘢： 霧
調式

喺現代嘅西樂樂理，調式（英文：mode）係指某類音階（通常指大調）以唔同音開始嘅各種順序排列方式。流行曲講調式就係呢種。
｢調式｣ 以前唔係咁解，例如中世紀早期講八個調式、後來講十二個調式，呢啲調式都同音階有幾多個音冇乜關係。傳統音樂​——​例如阿拉伯音樂或者土耳其音樂等等​——​講嘅調式亦比較接近以前講嘅嗰種。

現代西樂嘅調式
睇埋：大調、小調、和聲大調同雙和聲大調
現代西樂嘅調式指以某種音階做基礎，用音階入面唔同嘅音起音，順序攞齊八度音，而得出嚟嘅新音階；原本個音階有幾多個音，就有幾多個調式。呢種調式嘅音階，基礎通常係大調，而大調係由七個音組成，所以對應七個調式；不過，除咗大調之外，現代西樂其實仲有四種對應七個調式嘅音階，分別係旋律小調、和聲小調、和聲大調（harmonic major）同雙和聲大調（double harmonic major），甚至五聲音階都有對應嘅五锢調式。
原音階：Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.任何音階，所有調式只係喺唔同音起音。
每個調式亦有自己嘅順階和弦，但係因為調式只係原本個音階嘅唔同次序，佢哋嘅順階和弦亦即係同原本個音階嘅順階和弦一樣，只係唔同次序。
調式嘅第一個音有時唔叫主音，叫 ｢終音｣（final），呢個叫法係嚟自教會調式。

倒影
任何一個有  個音嘅調式，構成嘅上行音程 ，喺起音嘅第一級音掉轉落同樣嘅音程 ，構成嘅下行新音階叫 ｢等價倒影調式｣[暫譯]（mirror modal equivalent），構成嘅音程一樣，只係次序掉轉。
Audio playback is not supported in your browser. You can download the audio file.
Audio playback is not supported in your browser. You can download the audio file.
Audio playback is not supported in your browser. You can download the audio file.構成艾奧尼安調式（大調）嘅音程同構成費里吉安調式嘅音程其實完全一樣，只係次序掉轉。
有啲調式嘅倒影係佢自己，呢啲叫迴文音階[暫譯]（palindrome 或者 palindromic scale）或者自反音階[暫譯]（reflective scale），其中一個例子係多里安調式，掉轉都係多里安調式，另一個例子係雙和聲大調，掉轉都係雙和聲大調。
Audio playback is not supported in your browser. You can download the audio file.
Audio playback is not supported in your browser. You can download the audio file.構成多里安調式嘅音程，掉轉咗，一樣係多里安調式。

用途
調式可以睇成係強調某個升或者降咗半音嘅音，或者睇成用嚟形造某種感覺嘅聲嘅方法。
某啲類型嘅音樂會成日用某啲調式，例如，電影音樂成日會用利地安調式 ，而搖滾樂就成日會用米索利地安調式。

名
注意呢啲大調嗰七個調式嘅名全部都係希臘名，但係其實並唔對應同名嘅古希臘調式。
有需要講清楚嘅時候，調式嘅名會講埋調式音階嘅第一個音係乜。例如如果用 C 大調 嘅音，但係 E 音起音，因為 E 音係 C 大調嘅第三級，所以係費里吉安調式，但係因為起音嘅係 E，所以叫 ｢E 費里吉安調式｣。
大調嗰七個調式有時又叫 ｢教會調式｣，但係教會用嘅調式其實並唔係呢套。

教會調式
呢節要加長。
教會調式，又叫中古教堂調式，原本一共有八個，分做正格調式（authentic modes，簡稱正調）同變格調式（plagal modes，又叫副調）兩類，每個調式都有編號，正格調式編號一三五七，變格調式編號二四六八。1547年，調式增加到十二個，但係新嘅四個調式可以當係只係原有八個嘅其中四個移咗位。
教會調式點分，並唔係按啲音點排嚟分，而係按主音係乜同擺邊嚟分。教會調式嘅主音叫 ｢終音｣（拉丁文：finalis；英文：final），指 ｢喺中心嘅音｣，擺頭尾叫正格調式，擺中間叫變格調式，而正格調式當中，第一調係指 re 音係終音，第三調指 mi 係終音，第五調指 fa 係終音，第七調指 so 係終音。
除咗終音之外，第二重要嘅音叫屬音（拉丁文：dominans；英文：dominant）。

古希臘嘅調式
古希臘嘅調式係由管或者弦分成約干等分而得出，主要調式叫多里安調，七曜屬日，所以又叫日調式[暫譯]。結構上，古希臘音階係由兩個四音音階（tetrachord）並排而成，基本嘅四音音階有三個，分別叫多里安四音音階、弗里吉安四音音階同利地安四音音階。
如果唔理古希臘其實唔係用平均律，古希臘嘅七種調式可以話全部對應現代西樂大調嘅七種調式，但係除咗伊奧利安一樣之外，啲名全部都唔同：
GALA樂隊

GALA樂隊係中國男子樂隊，喺2004年1月2號組。2004年3月出《Young for you》唱碟，喺2011年底搞嘅中國搖滾迷笛獎度攞到「年度單曲」獎。2012年第12屆音樂風雲榜頒獎典禮，GALA樂隊憑住《追夢赤子心》唱碟攞到5項提名，並最終攞到「年度最佳搖滾樂隊」 「年度最佳搖滾專輯」 「年度最佳搖滾單曲」三項大獎 ，同年攞到華語金曲獎盛典「年度最佳新樂隊」嘅獎，《追夢赤子心》都喺2013年被湖南衛視選騷節目《快樂男聲》改編做主題曲。
2017年1月，GALA樂隊簽約索尼，並出全新單曲《新生》。
黃業坤

黃業坤係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
鄭家安

鄭家安係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會酒店界委員。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
王謙

王謙，香港親中派政治人物兼天主教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
陳頤進

陳頤進，香港親中派政治人物兼中醫界人士。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
陳燦標

陳燦標，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席比例同埋限制民主派參選嘅首次立法會選舉，佢提名陳進雄。
易曉晴

易曉晴，香港親中派人士，原藉江西省蘆溪縣人，畢業於英國丹地亞伯泰大學土木工程系本科，加港建築公司董事長。

早年經歷
佢喺中國江西萍鄉市出世，2005年移居香港，2018年發起成立香港江西省萍鄉同鄉會，2020年成立曉晴慈善發展基金。
劉與量

劉與量，香港親中派人士，祖籍福建泉州，永豐集團控股主席。全國政協委員。

政治立場
佢政治立場係親中派，反對港獨，曾經支持排除民主派人士嘅所謂愛國者治港。亦有份支持北京未經諮詢或香港人同意，強行訂立嘅《港版國安法》。
王少成

王少成，香港親中派政治人。

政治參與
佢係香港親中派人士，曾經公開呼籲人參與設立政治篩選並大幅度削減直選議席嘅2023年香港區議會選舉。
張雅麗

張雅麗(Carol Cheung) MH JP 係香港親中派商界人士，而家係英皇娛樂董事總經理。
佢曾經創辦郎朗音樂世界，亦做過英孚教育集團(EF Education)執行副總裁及大中華首席代表。

早年經歷
佢中學時期曾經俾人選中作為全世界50位學生代表之一去美國參加1995年聯合國成立50周年舉辦嘅學生論壇，之後喺英國讀劍橋大學，拎到經濟學學士同碩士學位，畢業後曾經做過投資銀行高盛（Goldman Sachs）。

家庭背景
佢嘅公公係華僑，早年喺菲律賓做生意，有三個仔，住何文田一幢三層高、六千呎嘅獨立屋，丈夫係愛馬人士，佢哋間唔中會俾記者影到一齊出入馬場。

政治立場同關注議題
佢係香港親中派成員，擔任包括北京政協委員、選委會當然委員同埋第十四届全國人大代表選舉會議成員。
佢曾經支持2008年北京奧運會嘅語言培訓項目，同埋喺汶川大地震嘅災后重建工作。同時佢亦有關注青少年教育議題同埋女性權益，提倡「社區褓姆」釋放年輕婦女勞動力、為年長婦女提供就業機會。
她擔任多項公職及積極參與慈善工作，如捐助內地留守兒童，在內地設立音樂獎學金等等。
佢亦曾經支持北京未經事先諮詢或香港人同意，強行落實嘅《港版國安法》，甚至有份發動街頭簽名活動支持，又透過透過關愛隊推廣。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
喺2021年香港立法會選舉，佢提名林泳施。
澳洲廣播公司

澳洲廣播公司（英文：Australian Broadcasting Corporation，縮寫為ABC）係澳洲嘅國家公共廣播機構。由政府出資，向澳洲同全世界提供電台、電視、互聯網服務，所有平台都無廣告，免費向澳洲同全球觀眾提供新聞同生活類資訊。澳洲廣播公司獨立於政府、政治團體，商業或其他行業機構，旗下中文平台ABC中文以中文報導澳洲同亞太地區嘅重大事件。
布雷西亞足球會

布雷西亞足球會（英文：Brescia Calcio）係意大利布雷西亞一間職業足球球會，依家踢緊意大利乙組足球聯賽。
R3hab

Fadil El Ghoul（阿拉伯文：فضيل الغول‎；1986年4月2號—）係一個嚟自北布拉班公爵林布雷達嘅摩洛哥裔DJ、唱片製作人同混音師，藝名R3hab（風格化做R3HAB）。
根據2018年10月份嘅DJ雜誌百大DJ排名，R3HAB響入面排名第十二位。
郭蔭庶

郭蔭庶，PDSM（Oscar Kwok，1965年4月28號—）係香港前警務人員，做過香港警務處副處長（管理）。
佢嘅孖生細佬郭蔭庸係高級助理處長，主管行動處，係警隊中少數同樣擔任要職嘅兄弟。

早年經歷
郭蔭庶出身自單親家庭，同爸爸加上其餘四名家人喺徙置區生活。佢曾經就讀中華基督教會蒙民偉書院，之後喺香港理工學院攞到文憑。
郭喺1987年加入政府，先後做過入境事務處同埋民航處，1990年成為警務處督察，喺同期嘅學員入面，佢獲頒施禮榮盾、榮譽警棍同埋警務處長證書。佢2002年升咗做警司，去到2019年3月接任為警務處副處長（管理）。
學歷方面，佢持有英國倫敦大學國王學院國際安全及戰略碩士學位。

爭議
喺《港版國安法》未經香港立法會被北京單方面落實之後，由於佢嘅工作涉及國安法嘅執行，逃犯條例爭議期間又曾經喺聯合國發言指責別有用心者抹黑警隊，所以得到一啲傳媒嘅關注，但佢嘅言論亦引來一啲爭議。

關於逃犯條例爭議嘅表現
喺香港逃犯條例爭議入面，反修例運動期間嘅警察濫權受到唔少人嘅關注，當中除咗示威者有所批評之外，仲包括一啲國際組織。而示威者五大訴求其中之一，就係成立獨立調查委員會，追究警隊濫權。
不過，郭蔭庶就喺2020年3月，喺聯合國人權理事會會議發言，並坐喺中國發言人嘅位置，話香港警察係用緊合理武力嘅權力，警察係別無選擇，又話只要有人犯法，警隊就會拉佢哋。有部份親民主派嘅媒體就批評佢企圖美化香港警察嘅暴力行徑，而且對於元朗恐怖襲擊等針對反修例人士嘅行動，就選擇性失明同執法。
另外，喺一啲同逃犯條例爭議相關嘅檢控入面，唔少警察去到法庭嗰陣，都被法官批評，佢哋嘅供詞同現場影片或其他環境證供不符，甚至被質疑證供唔可信、毫無邏輯可言。但郭蔭庶喺2021年4月接受《彭博》訪問嘅時候話，係辯方律師嘅把戲加上警員無經驗所致。

批評美國具侵略性基因
2021年4月，佢接受《彭博》訪問嘅時候，曾經批評美國具激進侵略性基因，又話佢哋故意壓制中國嘅發展。佢又喺冇講證據嘅情況下，話香港過去兩年嘅社會動盪，都係美國嘅盤算，先至迫到北京插手香港事務。

拒絕說明乜嘢行為違反國安法
2021年4月，佢接受《彭博》訪問嘅時候，被問到乜嘢行為違反國安法，但佢拒絕說明，只係籠統叫人唔好以身試法，又恐嚇市民唔好觸碰紅線。

出任公務員學院院長同埋九巴高層董事
年屆57歲的郭蔭庶卸任警務處副處長後離開警隊，同年7月被委任為香港公務員學院院長（首長級薪級表第6點）。
2024年更出任載通國際旗下九龍巴士獨立執行董事一職。並要求全體下屬出席國家安全講座及通過國安法測試。
重力內波

重力內波，係指喺一個流體裏面，而唔係表面震動嘅一種重力波。呢種波會喺一個穩定同埋層次分明嘅大氣裏面出現。

均勻分層流體裏面嘅重力波
喺均勻分層同埋唔可以壓縮，流體嘅運動大致上可以用博欣内斯克近似嘅線性化方程。我哋假設流體嘅運動只係局限喺 - 平面上面。將呢啲嘢應用喺大氣入面，就會有四條方程嚟描述空氣嘅運動：
其中  係  方向嘅速度， 係  方向嘅速度， 係密度， 係氣壓， 係重力加速度， 係位溫。根據位溫嘅定義我哋有一條額外嘅公式：
其中  係海平面氣壓， 係乾空氣嘅氣體常數， 係等壓過程裏面乾空氣嘅比熱容量。呢條式仲可以寫成：
其中 。
喺背景密度好少變化嘅流體，我哋可以用一階攝動理論，將 、、、 同埋  呢五個變量分開做均值同埋一階項：
因為大氣垂直方向嘅尺度相對於水平方向嚟講好細，大氣裏面嘅垂直運動相對比較弱，所以可以直接當 。跟著留意  同埋  都係常數，而  同埋  都係對應  嘅函數。
經過一輪簡化，用到流體靜力平衡 ，同埋用尺度分析考慮到 ，啲方程可以重新寫成：
留意呢度得返四個變量，啲  已經全部轉咗做 。
其中兩條式可以合埋一齊嚟約走個 ：
將佢塞返落上面嘅其他式，剩係留返 ，就可以得到一條關於  嘅偏微分方程：
其中  係布倫特-維塞拉頻率。
雖然我哋有機會用變量分離法嚟解咗佢，但係我哋可以有辦法直接搵到呢個波嘅色散關係。將 架硬代入條方程就會得到：
其中  係角頻率， 係水平方向嘅波數， 係垂直方向嘅波數， 係波數向量同水平面之間嘅夾角，亦都係相位線同垂直方向嘅夾角。
李文標

李文標（英文：Carson Lee，1960年4月13號—）原名李文彪，係香港男演員，1984年出道、1986年開始做亞洲電視劇集演員，1989年轉投無綫電視，佢喺唔少拍咗電影同電視劇集。

演出
呢個表唔完整，歡迎加料。